**Ha**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai cu mine

Să-ţi arăt patul

Unde-mi dau târcoale

Visele ţesute în pânză de frică!

Halal de mine,

Nici ziua nu sunt

Scutită de umbrele

Îndoielilor cu miros de îngrijorare!

Haina sufletului

E mereu boţită...

Stau rezemată de zidul

Neliniştii care mă înţeapă.

Halena fiarei

Îmi inundă simţurile

Şi-mi sfâşie carnea zvâcnindă

A instinctului de conservare.

Ha, ha, ha!

Crezi că m-ai învins,

Dar nu realizezi că

Chinul e cel care mă-ntăreşte.

Halatul alb

E pe mine şi

Îţi tratez boala din interior

Administrându-ţi ignoranţă !